

**LIETUVOS RESPUBLIKOS**

**ĮSTATYMAS**

**DĖL SUSITARIMO DĖL EUROPOS MOLEKULINĖS BIOLOGIJOS KONFERENCIJOS ĮKŪRIMO RATIFIKAVIMO**

2016 m. kovo 17 d. Nr. XII-2256

Vilnius

**1 straipsnis. Susitarimo ratifikavimas**

Lietuvos Respublikos Seimas, vadovaudamasis Lietuvos Respublikos Konstitucijos 67 straipsnio 16 punktu, 138 straipsnio pirmosios dalies 5 punktu ir atsižvelgdamas į Lietuvos Respublikos Prezidento 2015 m. spalio 8 d. dekretą Nr. 1K-454, ratifikuoja Susitarimą dėl Europos molekulinės biologijos konferencijos įkūrimo, pasirašytą 1969 m. vasario 13 d. Ženevoje.

**2 straipsnis. Atstovavimas Lietuvos Respublikai**

Lietuvos Respublikos Seimas skiria Lietuvos mokslo tarybą atstovauti Lietuvos Respublikai įgyvendinant Susitarimą ir užtikrinti finansinių įsipareigojimų, prisiimtų pagal šį Susitarimą, vykdymą.

*Skelbiu šį Lietuvos Respublikos Seimo priimtą įstatymą.*

Respublikos Prezidentė Dalia Grybauskaitė